Διαμερίσματα του Βοργία

Τα **Διαμερίσματα του Βοργία** είναι σύνολο δωματίων στο Αποστολικό Παλάτι στο Βατικανό, που προσαμόστηκαν για προσωπική χρήση του Πάπα Αλεξάνδρου ΣΤ΄ Βοργία. Στο τέλος του 15ου αι. ανέθεσε τη διακόσμησή τους με τοιχογραφίες στον Ιταλό ζωγράφο Πιντουρίκκιο και στο εργαστήριό του. 

Οι νωπογραφίες, που εκτελέστηκαν το διάστημα 1492-94, έχουν πολύπλοκη θεματολογία: εμπνέονται από μεσαιωνικές εγκυκλοπαίδειες, προσθέτουν εσχατολογικές αναφορές και θριαμβολογούν στην υποτιθέμενη θεϊκή καταγωγή των Βοργία. Πρόσφατη συντήρηση της τοιχογραφίας *Η Ανάσταση* αποκάλυψε μία σκηνή, που ζωγραφίστηκε δύο μόλις έτη μετά την επιστροφή του Χρ. Κολόμβου από τον Νέο Κόσμο και παριστά ιθαγενείς Αμερικανούς· πιστεύεται ότι είναι η πρώτη τους απεικόνιση στην Ευρώπη.

## Οι νωπογραφίες
Τα διαμερίσματα βρίσκονται νότια της αυλής Μπελβεντέρε, στον 1ο όροφο και κάτω από τις Αίθουσες του Ραφαήλ· περιλαμβάνουν 12 δωμάτια, τα εξής: ανατολικά είναι η αίθουσα του ποντίφικα, το δωμάτιο των ακροάσεων, η αίθουσα του παπαγάλου, των αμφίων, του στρώματος, το δωμάτιο (cubiculum) του Νικολάου Ε΄. Βόρεια είναι: η αίθουσα των Μυστηρίων, η αίθουσα των Αγίων (οι δύο αίθουσες έχουν νότια την αυλή του Παπαγάλου), αίθουσα των Ελευθέρων Τεχνών/7 Μαθημάτων (νότια είναι το υπνοδωμάτιο και το θησαυροφυλάκιο του Αλεξάνδρου ΣΤ΄), η αίθουσα της Πίστης, η αίθουσα των Σιβυλλών (οι δύο αίθουσες βρίσκονται στον πύργο Βοργία και νότια έχουν την αυλή του Βοργία). Δυτικά υπάρχει η Βιβλιοθήκη του Βατικανού και νότια αυτής η Καπέλα Σιστίνα. Όταν το 1503 απεβίωσε ο πάπας Αλέξανδρος ΣΤ΄, η οικογένεια Βοργία έχασε την εύνοια που είχε, και τα διαμερίσματα χρησιμοποιήθηκαν λίγο τους επόμενος αιώνες. Μόλις το 1889 ο Πάπας Λέων ΙΓ΄ αποκατέστησε τα δωμάτια και τα άνοιξε στο ευρύ κοινό. Οι τοιχογραφίες των διαμερισμάτων υπάγονται τώρα στη Βιβλιοθήκη του Βατικανού.

Τα περισσότερα των δωματίων χρησιμοποιούνται τώρα για τη Συλλογή Σύγχρονης Θρησκευτικής Τέχνης του Βατικανού, που εγκαινίασε ο Πάπας Παύλος ΣΤ΄ το 1973. Η Συλλογή περιλαμβάνει 600 συγκεντρωμένα έργα ζωγραφικής, γλυπτικής και σχέδια. Σύγχρονοι καλλιτέχνες που έκαναν δωρεές είναι, μεταξύ άλλων, οι Πωλ Γκωγκέν, Μαρκ Σαγκάλ, Πάουλ Κλέε, Σαλβαδόρ Νταλί και Βασίλι Καντίνσκι.

Το επάνω μέρος των τοίχων και τα τόξα καλύφθηκαν από τον Πιντουρίκιο με ζωγραφική και εμπλουτίστηκαν με εκλεπτυσμένα γύψινα ανάγλυφα. Το κύριο θέμα καθενός από τα δωμάτια είναι: τα Μυστήρια και η Πίστη, οι Άγιοι, οι "Ελεύθερες Τέχνες" ie Διδασκόμενα Μαθήματα (Trivium και Quadrivium), οι Σίβυλλες, Προφήτες και Απόστολοι, οι Πάπες. Ο Περίν ντελ Βάγκα ζωγράφισε μερικά άλλα από τα υπόλοιπα δωμάτια.

Τα Τρία Μαθήματα είναι η Γραμματική, Λογική - Διαλεκτική, Ρητορική. Τα Τέσσερα Μαθήματα είναι Αριθμητική, Γεωμετρία, Αστρονομία, Μουσική. Υπάρχουν 12 Σίβυλλες, 12 απόστολοι, 16 προφήτες. Οι προφήτες Αμώς, Ησαΐας, Ιερεμίας, Μαλαχίας, Οβδιού επαναλαμβάνονται δύο φορές και οι Ζαχαρίας, Ωσηέ τρεις. Υπάρχει ο Βαρούχ, του οποίου βιβλίο περιλαμβάνεται στην Παλαιά Διαθήκη, αλλά δεν συγκαταλέγεται μεταξύ των προφητών (είναι μαθητής του Ιερεμία). Μερικές μορφές έχουν υποστεί φθορές από την υγρασία. Κρατούν ταινία, που στροβιλίζεται στον αέρα και έχει γράμματα, π.χ. του Αγγαίου γράφει ET EGO MOVEBO CAELUM ET TERRA ET VENI DESIDERATUS CUNTIS GENTIBUS, δηλ. "Θα σείσω τον ουρανό και τη γη και έρχομαι, ο επιθυμητός που ποθούν όλοι" (Αγγαίος 2:7-8, περιληπτικά).

## Η αίθουσα των Μυστηρίων και της Πίστης

Borgia Apartment 005.jpg|Ο Ευαγγελισμός
Borgia Apartment 006.jpg|Η Γέννηση
Borgia Apartment 007.jpg|Η Προσκύνηση των Μάγων
Borgia Apartment 001.jpeg|Η Ανάσταση. Κάτω αριστερά ο Αλέξανδρος ΣΤ΄
Borgia Apartment 008.jpg|Η Ανάληψη του Χριστού
Borgia Apartment 009.jpg|Η Πεντηκοστή
Borgia Apartment 024.jpg|Η Ανάληψη της Παρθένου Μαρίας


## Η αίθουσα των Αγίων

File:Borgia Apartment 002.jpeg|Ο διάλογος της Αγ. Αικατερίνης με τους σοφούς. Αριστερά στον θρόνο ο Καίσαρας Βοργίας
File:Borgia Apartment 014.jpg|Το μαρτύριο της Αγ. Βαρβάρας
File:Borgia Apartment 011.jpg|Ο ηγούμενος Άγ. Αντώνιος συναντά τον ερημίτη Άγ. Παύλο
File:Borgia Apartment 013.jpg|Το μαρτύριο του Αγ. Σεβαστιανού
File:Borgia Apartment 012.jpg|Η Αγ. Ελισάβετ δέχεται την επίσκεψη της Παρθένου Μαρίας


## Η αίθουσα των Ελευθέρων Τεχνών: Τριών Μαθημάτων (Trivium) και των Τεσσάρων Μαθημάτων (Quadrivium) διδασκαλίας

Borgia Apartment 016.jpg|H Γραμματική
Dialectics.jpg|H Λογική/Διαλεκτική
Borgia Apartment 015.jpg|Η Ρητορική
Appartamento borgia, aritmetica.jpg|Αριθμητική
Borgia Apartment 017.jpg|Η Μουσική


## H αίθουσα των Σιβυλλών και Προφητών

Borgia Apartment 019.jpg|Ο προφήτης Ωσηέ και η Δελφική Σίβυλλα
Isaiah and the Hellespontian Sibyl.jpg|Ησαΐας και Ελλησποντική Σίβυλλα
Jeremiah and the Phrygian Siby.jpg|Ιερεμίας και Φρυγική Σίβυλλα
Baruch and the Samian Sibyl.jpg|Βαρούχ και Σαμία Σίβυλλα
Micah and the Tiburtine Sibyl.jpg|Μιχαίας και Τιβουρτινή Σίβυλλα (Tibur = Tivoli)
Ezekiel and the Cimmerian Sibyl.jpg|Ιεζεκιήλ και Κιμμερία Σίβυλλα
Zechariah and the Persian Sibyl.jpg|Ζαχαρίας και Περσική Σίβυλλα
Amos and the European Sibyl.jpg|Αμώς και Ευρωπαϊκή Σίβυλλα
Haggai and the Cumaean Sibyl.jpg|Αγγαίος και Κυμαία Σίβυλλα
Jeremiah and the Agrippan Sibyl.jpg|Ιερεμίας και Αγριππιανή Σίβυλλα
Obadiah and the Libyan Sibyl.jpg|Οβδιού και Λυβική Σίβυλλα
Hosea&Sybil.jpg|Ωσηέ και Σίβυλλα
Thaddaeus and Zechariah.jpg|Ο απόστολος Θαδδαίος και ο προφήτης Ζαχαρίας
Thomas and Daniel.jpg|Θωμάς και ο προφήτης Δανιήλ
Bartholomew and Joel.jpg|Βαρθολομαίος και ο προφήτης Ιωήλ
Matthew and Hosea.jpg|Ματθαίος και Ωσηέ
James the Lesser and Amos.jpg|Ιάκωβος ο μικρός (του Αλφαίου) και Αμώς
Andrew and Isaiah.jpg|Ανδρέας και Ησαΐας
James the Greater and Zecharia.jpg|Ιάκωβος ο μεγάλος (του Ζακχαίου) και Ζαχαρίας
Matthew and Obadiah.jpg|Ματθίας και Οβδιού
Philip and Malach.jpg|Φίλιππος και Μαλαχίας
Simon and Malachi.jpg|Σίμων και Μαλαχίας


## Φωτοθήκη

Borgia Apartaments - plan.png|Κάτοψη των δωματίων του Βοργία. Δεξιά είναι η κορτίλε ντελ Μπελβεντέρε.
Appartamento borgia, 06.JPG|Η αίθουσα των Μυστηρίων.
Appartamento borgia, 03.JPG|Η αίθουσα των Μυστηρίων.
Appartamento borgia, 01.JPG|Η αίθουσα των Προφητών.
View of the room V.jpg|Η 5η αίθουσα, των Αγίων.
Appartamento borgia, sala dei santi, episodi del mito di iside e osiride.jpg|Η οροφή της αίθουσας των Αγίων έχει τον μύθο της Ίσιδας και του Όσιρι.
View of the Hall of the Mysteries of the Faith.jpg|Η αίθουσα των Μυστηρίων.
View of the Hall of the Popes.jpg|Η αίθουσα των Παπών.


## Εξωτερικοί σύνδεσμοι
* 

Κατηγορία:Αποστολικό Παλάτι